Gjendja e materialeve berthamore në Rusi
Një nga vendet më të përfolura që terroristët mund të shfrytëzojnë për të vjedhur matriale bërthamore është Rusia
Reaktori bërthamor në Institutin Kurchatov në veriperëndim të Moskës ishte dikur krenaria e Bashkimit Sovjetik. Kur u hap në vitin 1943, ai quhej thjesht “Laboratori Numër 2” dhe kishte një synim: krijimin e bombës bërthamore. Sot ai është një prej 11 reaktorëve bërthamorë që mendohet se funksionojnë në Moskë. Robert Berls i nismës për pakësimin e rrezikut bërhtamor thotë: Në përpjekje për të zbutur shqetësimet, rusët kanë filluar të bëjnë publike masat shtesë të sigurisë në këtë laborator. Vetë laboratori ka prodhuar edhe një video kasetë për këtë qëllim. Por ajo që dihet është se terroristët e kanë studiuar mirë mundësinë e një sulmi kundër Institutit Kurchatov. Në tetor të vitit 2002, trupat ruse sulmuan Teatrin Dubrovka në qendër të Moskës. Për 3 ditë 900 spektatorë dhe artistët e teatrit, po mbaheshin peng në ndërtesë. Forcat ruse përdorën një gaz nervor ende të paidentifikuar për t’i dhënë fund krizës. Gjatë sulmit u vranë rrëmbyesit çeçenë, por bashkë me ta edhe 129 pengje. Dhe ndërsa ky operacion ushtarak po jepej drejtëpërdrejt në televizionin rus, në Institutin Kurchatov, në qetësi po merreshin masa urgjente, sipas analistit rus Pavel Felgenhauer. Por ja se çfarë thotë analisti Aleksandër Pikajev. Si qeveria amerikane edhe ajo ruse kanë folur shumë për çaktivizimin e arsenaleve bërthamore. Raketat janë çmontuar, materiali shpërthyes bërthamor është hequr prej mbushjeve dhe pjesët metalike janë shkrirë në fonderi. Vetëm vitin e kaluar si rezultat i një nisme të senatorëve amerikanë Nun dhe Lugar, në Rusi janë çaktivizuar 312 mbushje bërthanore. Por ha se si pergjigjet analisti rus Pavel Felgenhauer. Dhe marrëdhëniet ruso-amerikane, të dominura nga shqetësimet rreth hapave pas në demokraci të Presidentit Putin, kanë qënë të tensionuara përsa u përket armëve bërthamore. Rusët nuk lejojnë inspektorë amerikanë në disa prej objektet e tyre sekrete, në përgjigje, siç shprehen ata, të kundërshtimit të Uashingtonit për të bashkëpunuar me inspektorët rusë në Amerikë. Kohët e fundit Sekretarja e Shtetit Kondoliza Rajs bisedoi me Presidentin Putin mbi çështjet bërthanore. Gjatë një interviste për një radiostacion në Rusi ajo u pyet në se Shtetet e Bashkuara po cënojnë sovranitetin e këtij vendi duke kërkuar të hyjnë në objektet bërthamore. Por nuk janë vetëm mosmarrëveshjet rreth zbatimit të traktateve që vazhdojnë ta mbajnë emrin e Rusisë në krye të listës së vendeve që paraqesin rrezikshmëri. Analistët thonë se është edhe realiteti strategjik që po vonon vendosjen e arsenaleve të rrezikshme të Rusisë nën kontroll. Shtetet e Bashkuara dher Rusia ende vazhdojnë të jenë në gjendje të lartë gadishmërie bërthamore me njera tjetërën, pasi të dyja janë të afta të fillojnë një sulm bërthamor brenda një kohe tepër të shkurtër.